CELEX: 32020R1228
Language: hu
Date: 2019-11-29 00:00:00
Title: A Bizottság (EU) 2020/1228 végrehajtási rendelete (2019. november 29.) az (EU) 2017/2402 európai parlamenti és tanácsi rendelet értelmében az értékpapírosítási adattárként történő nyilvántartásba vétel iránti kérelmek, illetve a kereskedési adattár nyilvántartásba vételének kiterjesztése iránti kérelmek formátuma tekintetében végrehajtás-technikai standardok meghatározásáról (EGT-vonatkozású szöveg)

3.9.2020   
               
               
                  HU
               
               
                  Az Európai Unió Hivatalos Lapja
               
               
                  L 289/330
               
            
         A BIZOTTSÁG (EU) 2020/1228 VÉGREHAJTÁSI RENDELETE
         (2019. november 29.)
         az (EU) 2017/2402 európai parlamenti és tanácsi rendelet értelmében az értékpapírosítási adattárként történő nyilvántartásba vétel iránti kérelmek, illetve a kereskedési adattár nyilvántartásba vételének kiterjesztése iránti kérelmek formátuma tekintetében végrehajtás-technikai standardok meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az értékpapírosítás általános keretrendszerének meghatározásáról, az egyszerű, átlátható és egységesített értékpapírosítás egyedi keretrendszerének létrehozásáról szóló, 2017. december 12-i (EU) 2017/2402 európai parlamenti és tanácsi rendeletre (1) és különösen annak 10. cikke (8) bekezdésére,
         mivel:
         
                     (1)
                  
                  
                     Az Európai Értékpapírpiaci Hatósághoz (ESMA) benyújtott, az értékpapírosítási adattárként való nyilvántartásba vétel vagy a kereskedési adattár nyilvántartásba vételének kiterjesztése iránti kérelmek egységes formátuma biztosítja, hogy az (EU) 2020/1230 felhatalmazáson alapuló bizottsági rendelet (2) értelmében előírt minden információt benyújtsanak az ESMA-nak, és az azokat könnyen azonosítsa.
                  
               
                     (2)
                  
                  
                     Fontos, hogy a szóban forgó kérelmekben szereplő információkat olyan formátumban nyújtsák be, amely lehetővé teszi a jövőbeli felhasználás és reprodukálás céljából való tárolást. E kérelmeket ezért tartós adathordozón kell benyújtani.
                  
               
                     (3)
                  
                  
                     A kérelmek keretében benyújtott információk azonosításának megkönnyítése érdekében minden egyes dokumentumhoz egyedi hivatkozási számot és címet kell megadni. Ugyanebből az okból elő kell írni a kérelmező számára, hogy a benyújtott információkat az (EU) 2020/1230 felhatalmazáson alapuló rendelet azon rendelkezésére való hivatkozással kell azonosítani, amelyhez az adott információ kapcsolódik.
                  
               
                     (4)
                  
                  
                     Ez a rendelet az ESMA által a Bizottságnak benyújtott végrehajtás-technikai standardtervezeten alapul.
                  
               
                     (5)
                  
                  
                     Az 1095/2010/EU európai parlamenti és tanácsi rendelet (3) 15. cikkének megfelelően az ESMA nyilvános konzultációt folytatott az e rendelet alapját képező végrehajtás-technikai standardtervezetről, elemezte az ezekkel összefüggésben felmerülő, esetleges költségeket és hasznot, és kikérte az említett rendelet 37. cikke alapján létrehozott Értékpapírpiaci Érdekképviseleti Csoport véleményét,
                  
               ELFOGADTA EZT A RENDELETET:
         
            1. cikk
            A nyilvántartásba vétel és a nyilvántartásba vétel kiterjesztése iránti kérelem formátuma
            
               (1)   Az (EU) 2017/2402 rendelet 10. cikke (5) bekezdésének a) pontja alapján értékpapírosítási adattárként történő nyilvántartásba vételt kérelmezők az e rendelet 1. mellékletében meghatározott adatlapokat töltik ki.
            
            
               (2)   Az (EU) 2017/2402 rendelet 10. cikke (5) bekezdésének b) pontja alapján a nyilvántartásba vétel kiterjesztését kérelmező kereskedési adattárak az e rendelet 2. mellékletében meghatározott adatlapokat töltik ki.
            
            
               (3)   Az (1) és (2) bekezdés alkalmazásában a kérelmek benyújtása:
               
                           a)
                        
                        
                           a 2009/65/EK európai parlamenti és tanácsi irányelv (4) 2. cikke (1) bekezdésének m) pontjában meghatározott tartós adathordozón történik;
                        
                     
                           b)
                        
                        
                           a kérelemben szereplő minden egyes dokumentumhoz egyedi hivatkozási szám hozzárendelése mellett történik.
                        
                     
         
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 29-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 347., 2017.12.28., 35. o.
         
         
            (2)  A Bizottság (EU) 2020/1230 felhatalmazáson alapuló rendelete (2019. november 29.) az (EU) 2017/2402 európai parlamenti és tanácsi rendeletnek az értékpapírosítási adattárként való nyilvántartásba vétel iránti kérelem részleteit, és a kereskedési adattár nyilvántartásba vételének kiterjesztése iránti egyszerűsített kérelem iránti kérelem részleteit meghatározó szabályozástechnikai standardok tekintetében történő kiegészítéséről (lásd e Hivatalos Lap 345. oldalát.
         
            (3)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 176/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
         
            (4)  Az Európai Parlament és a Tanács 2009/65/EK irányelve (2009. július 13.) az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról (HL L 302., 2009.11.17., 32. o.).
      
      
         
            I. MELLÉKLET
            
               Az értékpapírosítási adattárként való nyilvántartásba vétel iránti kérelem adatlapjai
            
            
               1. táblázat
            
            
               Általános információk
            
            
                        A kérelem kelte
                     
                  
                        Az értékpapírosítási adattár cégneve
                     
                  
                        A cégbejegyzés helye és az üzleti tevékenység köre
                     
                  
                        A Globális Jogalany-azonosító Alapítványnál nyilvántartásba vett jogalany-azonosító (LEI)
                     
                  
                        Az értékpapírosítási adattár hivatalos címe
                     
                  
                        Az értékpapírosítási adattár leányvállalatainak hivatalos címe
                     
                  
                        Az értékpapírosítási adattár fióktelepeinek hivatalos címe
                     
                  
                        Az értékpapírosítási adattár honlapjának egységes forráshely-meghatározója (URL)
                     
                  
                        Az értékpapírosítás típusai, a kockázatátruházási módszerek és az alapul szolgáló kitettségek típusai, amelyek tekintetében a kérelmező adattár a nyilvántartásba vételt kéri
                     
                  
                        Ha a kérelmezőt engedélyezte vagy nyilvántartásba vette illetékes hatóság abban a tagállamban, ahol székhellyel rendelkezik, a hatóság neve és az engedélyezéshez vagy nyilvántartásba vételhez kapcsolódó bármely hivatkozási szám
                     
                  
                        A kérelemért felelős személy(ek) neve
                     
                  
                        A kérelemért felelős személy(ek) elérhetősége
                     
                  
                        Az értékpapírosítási adattár megfeleléséért felelős személy(ek) neve (vagy egyéb olyan alkalmazottak neve, akik az értékpapírosítási adattár megfelelésértékeléseiben részt vesznek)
                     
                  
                        Az alapvető értékpapírosítási szolgáltatások nyújtásával kapcsolatban az értékpapírosítási adattár megfeleléséért felelős személy(ek), vagy egyéb, az értékpapírosítási adattár megfelelésértékeléseiben részt vevő alkalmazottak elérhetősége
                     
                  
                        Az esetleges anyavállalat neve
                     
                  
                        Az esetleges anyavállalat Globális Jogalany-azonosító Alapítványnál nyilvántartásba vett jogalany-azonosítója
                     
                  
                        Az esetleges anyavállalat hivatalos címe
                     
                  
                        Az esetleges anyavállalatért felelős felügyeleti hatóság neve
                     
                  
                        Az esetleges anyavállalatért felelős felügyeleti hatóság hivatkozási száma
                     
                  
                        Az esetleges legfelső szintű anyavállalat neve
                     
                  
                        Az esetleges legfelső szintű anyavállalat Globális Jogalany-azonosító Alapítványnál nyilvántartásba vett jogalany-azonosítója
                     
                  
                        Az esetleges legfelső szintű anyavállalat hivatalos címe
                     
                  
                        Az esetleges legfelső szintű anyavállalatért felelős felügyeleti hatóság neve
                     
                  
                        Az esetleges legfelső szintű anyavállalatért felelős felügyeleti hatóság hivatkozási száma
                     
                  
               
            
               2. táblázat
            
            
               Dokumentumhivatkozások
                (1)
            
            
                        Az (EU) 2020/1230 felhatalmazáson alapuló bizottsági rendelet azon információs követelményt tartalmazó rendelkezése, amelyhez a dokumentum kapcsolódik.
                     
                     
                        A dokumentum egyedi hivatkozási száma
                     
                     
                        A dokumentum címe
                     
                     
                        Az információ fellelési helye (a dokumentum valamely fejezete, szakasza vagy oldala) vagy az információközlés elmaradásának oka
                     
                  
               (1)  Az (EU) 2020/1230 felhatalmazáson alapuló bizottsági rendeletben előírt minden információ tekintetében, kivéve annak 2. cikke (2) bekezdésének a)–c), e), f), h) és i) pontját, valamint 7. cikkének (2) bekezdését.
         
      
      
         
            II. MELLÉKLET
            
               A kereskedési adattár nyilvántartásba vétel kiterjesztése iránti kérelmének adatlapjai
            
            
               1. táblázat
            
            
               Általános információk
            
            
                        A kérelem kelte
                     
                  
                        A kérelmező kereskedési adattárként való nyilvántartásba vételének időpontja
                     
                  
                        Az értékpapírosítási adattár cégneve
                     
                  
                        A Globális Jogalany-azonosító Alapítványnál nyilvántartásba vett jogalany-azonosító (LEI)
                     
                  
                        Az értékpapírosítási adattár hivatalos címe
                     
                  
                        Az értékpapírosítási adattár leányvállalatainak hivatalos címe
                     
                  
                        Az értékpapírosítási adattár fióktelepeinek hivatalos címe
                     
                  
                        Az értékpapírosítási adattár honlapjának egységes forráshely-meghatározója (URL)
                     
                  
                        A Globális Jogalany-azonosító Alapítványnál nyilvántartásba vett jogalany-azonosító (LEI)
                     
                  
                        Az értékpapírosítás típusai, a kockázatátruházási módszerek és az alapul szolgáló kitettségek típusai, amelyek tekintetében a kérelmező adattár a nyilvántartásba vételt kéri
                     
                  
                        Ha a kérelmezőt engedélyezte vagy nyilvántartásba vette illetékes hatóság abban a tagállamban, ahol székhellyel rendelkezik, a hatóság neve és az engedélyezéshez vagy nyilvántartásba vételhez kapcsolódó bármely hivatkozási szám
                     
                  
                        A kérelemért felelős személy(ek) neve
                     
                  
                        A kérelemért felelős személy(ek) elérhetősége
                     
                  
                        Az alapvető értékpapírosítási szolgáltatások nyújtásával kapcsolatban az értékpapírosítási adattár megfeleléséért felelős személy(ek), vagy egyéb, az értékpapírosítási adattár megfelelésértékeléseiben részt vevő alkalmazottak neve
                     
                  
                        Az értékpapírosítási adattár megfeleléséért felelős személy(ek) elérhetősége (vagy egyéb olyan alkalmazottak elérhetősége, akik az értékpapírosítási adattár megfelelésértékeléseiben részt vesznek)
                     
                  
               
            
               2. táblázat
            
            
               Dokumentumhivatkozások
                (1)
            
            
                        Az (EU) 2020/1230 felhatalmazáson alapuló bizottsági rendelet azon információs követelményt tartalmazó rendelkezése, amelyhez a dokumentum kapcsolódik.
                     
                     
                        A dokumentum egyedi hivatkozási száma
                     
                     
                        A dokumentum címe
                     
                     
                        Az információ fellelési helye (a dokumentum valamely fejezete, szakasza vagy oldala) vagy az információközlés elmaradásának oka
                     
                  
               (1)  Az (EU) 2020/1230 felhatalmazáson alapuló bizottsági rendeletben előírt minden információ tekintetében, kivéve annak 2. cikke (2) bekezdésének a)–c), e), f), h) és i) pontját, valamint 7. cikkének (2) bekezdését.